 Walaalayaal Reer Booramow Maanta waa Maalin Weyn illaahaybaa Weyn waa maalin qiima leh oo aynu u dabaal degayno sanad guuradii 23aad ee kasoo wareegtey gooni isu taagii iyo dib ula soo noqoshadii Jamhuuriyada Somaliland oo dhamaanteen farxad inoo ah, waxaan marka labaad hambalyo Guud u dirayaa dhamaanba Shacbiga Reer Somaliland meel kasta oo ay joogaanba gudo iyo dibadba, Munaasibada maalintan qaran ee Xuska 18ka May Awgeed, waxaan kale oo aan halkan hambalyo gaar ah uga dirayaa dhamaanba shacbiga Reer Awdal gaar ahaana dadweynaha Reer Boorame, ee sida quruxda badan leh ee sharafta leh ee aad dareenkiina u muujineysaan isugu soo baxdey, waxaan idin leeyahey hambalyo hambalyo, hamabalyo, waxa kale oo aan idiinka mahad celinayaa sidii diiraneyd ee aad noo soo dhaweyseen aniga iyo waftiga aan hogaaminayayba, Walaalayaal dabaaldegeenu wuxu muujinayaa oo Caalamka tuseynaa inagoo dowladnimo ku dhawaaqney 1991kii, oo hada laga joogo sadex iyo labaatan sanadood ilaa maantana uu Caalamku ina hagradey markii aynu shuruudihii dowladnimo oo dhan dhameysaney, waxeynu tuseynaa walaayaal caalamka in ay qadiyada Somaliland tahey mid aan laga noqon kareyn, walaalayaal waxey dowladu ku heelan tahey in ay ka midho dhaliso yoolkeena, idinkana waxaa la idiinka fadhiyaa sidii noola barbar joogsan laheydeen midnimadiina iyo hurumarkiina Ayuu yidhi Madexweyne Kuxigeenka Somaliland Cabdiraxmaan Cabdilaahi Ismaaciil Saylici 